9-сы класс уҡыусыһы Оморҙаҡова Сөмбөл.

Урал батыр – минең иң яратҡан геройым.

Ҡайҙан килеп сыҡҡан Урал батырҙың даны? Ошо һорау мине боронғо сәсәндәрҙең ижадына мөрәжәғәт итергә этәрҙе. 1910 йылда Мөхәмәтша Буранғолов Башҡортостандың хәҙерге Баймаҡ районында Ғәбит һәм Хәмит сәсәндәрҙән яҙып ала. Был серле мәғлүмәттәрҙе эшкәртеү өсөн уға ун йылдан ашыу ваҡыт кәрәк була. Ниһайәт, 1920 йылдарҙа эпостың яҙма варианты барлыҡҡа килә. Ә 1968 йылда Урал батыр эпосы башҡорт телендә баҫылып сыға.

Ғәҙәттә, кешегә ыңғай сифатлы образдар ғына оҡшай. Урал батырға гел яҡшы сифаттар ғына хас. Беҙ һәр ваҡыт атай-әсәйҙең һүҙен тыңларға тейеш. Урал менән Шүлгән, аталары ҡушҡанса, Тере һыуҙы һәм Үлемде эҙләп сығып китәләр. Уларҙы юлдарында бик күп һынауҙар көтә. Шүлгән яуызлыҡ яғына күсеп, Уралдың дошманына әйләнә. Ә Урал атаһының васыяттарына тоғро булып ҡала.

Кешеләрҙең бәхетле йәшәүе өсөн көнө-төнө буйы Урал батыр яуызлык менән көрәшә. Үҙе өсөн тырышмай, бөтә халыҡ өсөн ҡан түгә. Тере һыуҙы ла тәбиғәткә сәсә. Батыр дөрөҫ эшләгән. Тик тәбиғәт кенә мәңге йәшәргә тейеш.

Урал батырҙың тағы бер сифаты – кешелеклелек, намыҫлылыҡ. Ҡатил батша батырға ҡаршы үҙенең ҙур үгеҙен ебәрә. Оҙаҡ ҡына алыш бара. Урал батыр үгеҙҙе теҙенә тиклем ергә батыра, әммә ул уны үлтермәй, иҫән ҡалдыра. Шулай итеп, батыр бик күптәр өсөн өлгө булып тора.

Үҙенең һуңғы алышында Урал батыр һәләк була. Бөтә кешеләр бик ҡайғыра. Кешеләр Уралды оло ихтирам менән ерләйҙәр. Һәр килгән кеше бер ус ер һала егеттең ҡәберенә. Шулай Урал тауы барлыҡҡа килгән.

Донъяның теләһә ниндәй мәктәбендә балалар география дәрестәрендә Урал тауҙары Европа менән Азияның сиге булыуы менән таныша. Тимәк, боронғо геройҙың исеме планетала йәшәүсе бөтә кешеләргә лә билдәле.

Бөтә кешеләр ҙә Урал батыр кеүек булһындар ине. Донъя ла матурыраҡ, йәшәргә лә еңелерәк булыр ине.